GEL กำไร Q2/58 ลดฮวบ หลังรายได้จากการขายลดลง
GEL กำไร Q2/58 ลดลง 70% มาที่ 17.98 ลบ. จาก 60.18 ลบ. เมื่อปีก่อน หลังรายได้จากการขายลดฮวบ ขณะที่ช่วง 6 เดือนแรกมีกำไร 17.99 ลบ. ลดลง 87% จาก 139.05 ลบ. เมื่อปีก่อน 
17 ส.ค. 2558

บริษัท เจนเนอรัล เอนจิเนียริ่ง จำกัด (มหาชน) หรือ GELรายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 17.98ล้านบาท หรือมีกำไรสุทธิ 0.00323 บาทต่อหุ้น ลดลง 70% จากช่วงเดียวกันของปีก่อนที่มีกำไรสุทธิ 60.18ล้านบาท หรือมีกำไรสุทธิ 0.01558บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 17.99ล้านบาท หรือ 0.00323บาทต่อหุ้น ลดลง 87% จากช่วงเดียวกันของปีก่อนที่มีกำไรสุทธิ 139.05ล้านบาท หรือ 0.03654บาทต่อหุ้น
ทั้งนี้ผลการดำเนินงานดังกล่าวที่กำไรลดลง เนื่องจากรายได้จากการขายลดลง 332.80 ล้านบาท เกิดจากการบันทึกรายได้ธุรกิจเศษเหล็กจากบริษัทย่อยลดลง
 